cyanic-selkie/wikianc huggingface dataset:
Garrincha
1966-yilgi Jahon chempionati
1966-yilgi Angliyadagi Jahon chempionatiga koʻp yillik xizmatlariga evaziga Joao Avelanj iltimosiga binoan terma jamoaga qabul qilingan. Gurux baxslarida brazliyaliklar yomon oʻyin koʻrsatishdi. Bolgariyaga qarshi baxsda Pele bilan birga terma jamoadagi soʻnggi golini kiritib raqibni magʻlub etishdi. Vengriya bilan oʻyinda braziliyaliklar 1:3 hisobda magʻlub boʻlishdi. Bu oʻyin Garrinchaning terma jamoa libosidagi soʻnggi oʻyini edi. Garrincha Eysebio boshliq Portugaliya bilan oʻyinga kelmadi. Braziliya 1:3 hisobda magʻlub boʻlib sensatsion tarzda musobaqani tark etdi. Garrincha terma jamoa safida 60 ta oʻyinda 17 ta gol urdi. Bu norasmiy oʻyinlardan tashqari edi.
Shahsiy hayoti
left|thumb|250x250px| Garrincha (oʻngda),Pele Jazoir prezidenti Ahmad ben Bella bilan Garrincha spirtli ichimliklarga ruju qoʻyib qator avtoxalokatlarga uchradi.1969-YILI 13-aprelda yana bir avtoxalokatda qanonasi xalok boʻldi. Xotini va qizi jarohatlandi. Unga bu uchun ikki yil sinov muddati va jarima toʻladi. Yana bir uning salbiy odatlaridan biri qimor oʻynashi edi.
Garrincha ilk marta 1952-yil 20-oktyabrda 19 yoshida Nair Markes bilan turmush qurdi. Nair unga 8 qiz xadya qildi. Nair bilan yashab turib Irasi Kastillo bilan xam ishqiy munosabatlarda boʻlib undan 1 qiz va 1 oʻgʻli boʻlgan. U bu farzandlarini 15 yildan soʻngina tan oldi.Shvetsiyadagi safari vaqtida Garrinchadan bir ofitsiant qiz xam qisqa aloqadan keyin xomilador boʻlib qoldi. Bolaga Ulf Lindberg ismi berildi.
Chilidagi jahon chempionati vaqtida Garrincha samba raqsi ijrochisi Elza Suares bilan tanishib qoldi 1965-yil Nair bilan ajrashdi va ularning 5 nafar farzandi uchun umrining oxirigacha aliment toʻlashga majbur boʻldi.
1966-yili Garrincha va Elza Boliviyada turmush qurishdi va nikoh marosimi Braziliya elchixonasi yonida boʻldi. Yevropada maʼlum vaqt yashagan juftlik 1972-yili Braziliyaga qaytishdi. Ularning oʻgʻillari boʻlib 9 yoshida avtoxalokat natijasida vafot etadi. 1977-yil 30-avgustda Garrincha mast xolda Elzani kaltaklagandan soʻng ular ajralashidi.
Garrinchaning oxirgi rafiqasi Vanderley Oliveyra Garrinchaga vafotigacha hamroxlik qildi.
Soʻnggi yillar va oʻlim
Umrining oxirgi yillarini Garrincha deyarli pulsiz qolib Rio-de Janeyroning Bangu tumanida ijarada yashadi. 1978-yili yurak yetishmovchiligi bilan kasalxonaga yotqizildi. U yerda 20 yoshli Vanderley bilan tanishadi va undan 1981-yili tugʻilgan Liviya ismli qizi tugʻiladi. Hammasi boʻlib Garrinchaning kamida 14 farzandi turli ayollardan boʻlgan. Shu vaqtlarda Garrinchaning sogʻligʻida muommolar kuzatila boshlandi va tez-tez kasalxonalarga yotishga majbur boʻldi.1979-yili jigar sirrozi bilan xam kasalxonaga yotqizildi. 1980-yili ichkilikdan qutulishga xarakat qildi, lekin uddasidan chiqa olmadi. 1982-yil oxiri va 1983-yil boshlarida ichkilikka mukkasidan ketgan Garrincha 18-yanvarda koma xolida tez yordam Boavista kasalxonasiga olib ketdi. 20-yanvar tongi 6 da Garrinchani palatasida oʻlik xolda topishadi. Oʻlim sababi esa alkogolizm, oʻpka shishi va jigar sirrozi sababli kelib chiqqan asab buzilishi edi.
1983-yili yanvarda Garrincha bilan vidolashuvga „Marakana“ ga juda koʻplab kishilar yigʻildi. Tobut „Botafogo“ va Braziliya bayroqlariga oʻralgan edi. Dafn marosimi Pau Grandining Raiz da Serra kichik qabristonida 300 mingdan ortiq kishilar jumladan taniqli futbolchilar xam boʻlgan xolda boʻlib oʻtdi. Shuncha odam boʻlsada lekin qabristonlardan qoʻrqishini baxona qilib Pele dafn marosimiga kelmadi. Garrincha qabri ustidagi toshda „Bu yerda xalqning shodligi boʻlgan-Mane Garrincha yotibdi“ deb yozilgan edi. 2017-yil 1-iyunda Braziliya ommaviy axborot vositalari taʼkidlashicha oilaviy qabristondan Garrinchaning jasadi qoldiqlari oʻgʻirlab ketilgan edi.
Oʻyin xususiyatlari
Garrinchaning boʻyi kichik, bukchayib qolgan, keng oraliqda ikki oyogʻi chapga qiyshaygan edi. Yetakchi futbolchilar bilan solishtirganda uning tashqi koʻrinishi va oʻyini paradoksal ravishda futbol qonunlariga zid edi. Uning texnikasi tabiiy inʼom edi. Ayrimlarning fikricha Garrinchaning texnikasi Braziliya futbolini „tashrif qogʻozi“ edi.
Xotira
right|thumb| „Botafoga“ klubi muzeyidagi Garrinchining byusti
Yutuqlari
right|thumb|300x300px| 1958-yili Jahon chemponatidagi gʻalabani nishonlashda Garrincha oldingi qatorda oʻngdan uchinchi
Jamoaviy
" Botafogo "
Braziliya terma jamoasida
Thor (film)
Thor 2011-yilda ekranlarga chiqqan, Kenneth Branagh tomonidan suratga olingan superqahramon janridagi AQSh filmidir. Kartina Marvel kinematografiya koinotining toʻrtinchi toʻliq jajmli filmidir. Filmda Thor qahramonini Chris Hemsworth gavdalantirgan. Film sujetiga koʻra, Thor otasi Odin tomonidan Yerga badargʻa qilinadi va afsonaviy bolgʻasi Mjolnirdan mahrum etiladi. Thorga oʻgay ukasi Loki (Tom Hiddleston) dushmanlik qiladi. .
Rollarda
thumb|right|220px|Hemsworth, Portman, Denings va Hiddleston 2011-yildagi [[San Diego Comic-Con Internationalda]]
Geveya
Geveya (Hevea brasiliensis) — sutlamadoshlar oilasiga mansub kauchukli daraxt. Tabiiy kauchuk manbalaridan biri. Buyi 20—40 m, tanasining diametri 50 sm, bargi etl, murakkab. Gullari mayda, oqimtir-sargʻish, bir jinsli va bir uyli, ruvaksimon tupgul hosil qiladi. Mevasi kusakcha. Urugʻi qattiq pustli, kauchuk olish uchun G. poʻstlogʻi tilinadi, oqib chiqqan sutsimon shira (lateks) quyuqlashib, kauchukka aylanadi. Braziliya oʻrmonlarida G. yovvoyi holda oʻsadi. Malayya, Indoneziya, Shri Lanka va qisman Afrikaning tropik hududlarida hamda Jan. Amerikada ekiladi. 5—6 yoshidan 25—30 yoshgacha kauchuk beradi. G.ning gektaridan yiliga oʻrtacha 500 kg kauchuk yigʻiladi.
Gebrid orollari
Gebrid orollari - Atlantika okeanidagi arxipelag. Shotlandiyaning shim.-gʻarbida. 500 dan ortiq mayda oroldan (Lyuis, Skay, Mall va b.) iborat. Buyuk Britaniya tarkibida. Mayd. 7,5 ming km2. Tashqi Gebrid va Ichki Gebridlarga boʻlinadi, ular Nort-Minch, LitlMinch boʻgʻozlari va Gebrid burni orqali ajralib turadi. Orollar kristall jinslar va bazalt krplamlaridan tashkil topgan. Relyefi pasttekislik va past togʻlardan iborat (bal. 1009 m gacha). Koʻp qismi toshloq va botqoqli yerlar. Lava dalalari, qad. muzlik izlari saqlangan. Iqlimi moʻʼtadil, dengiz iqlimi; yanvarning urtacha temperaturasi 4—6°, iyulniki 12—14°, yillik yogʻin 1000–2000 mm.
Yaylov koʻp, baʼzan qayinzorlar uchrab turadi. Aholi asosan baliq ovlash, chorvachilik bilan shugʻullanadi. Movut ishlab chikariladi. Turizm rivojlangan.
Yaglush
2001-yilgi aholini roʻyxatga olishda aholi soni 283 kishi edi tashkil etgan. 10,746 km² maydonni egallaydi. Pochta indeksi — 77012. Telefon indeksi — 03435.
Tarixi
1946-yilda Ukraina SSR PVS farmoni bilan Yaglush qishlogʻi Goncharovka deb oʻzgartirildi.
1993-yilda qishloqqa tarixiy nomi qaytarildi.
Manbalar
<references group="" responsive="1">
Qurbon hayiti
thumb|Hayit Hayit (arab. iyd — bayram) — musulmonlarning diniy bayrami. Islom anʼanasida ikkita Hayit rasman diniy bayram sifatida nishonlanadi: katta Hayit yoki qurbon Hayiti (arab. iyd al-kabir, iyd al-adho) va kichik Hayit yoki roʻza Hayiti (arab. iyd as-sagʻir, iyd al-fitr). Qurbon Hayiti haj marosimi va qurbonlik qilish bilan, roʻza Hayiti esa ramazon oyi nihoyasida ogʻiz ochish bilan bogʻliq. Qurbon Hayiti hijriy zulhijja oyining 10-kunida, roʻza Hayiti esa shavvol oyining 1-kunida bayram qilinadi. Hayitda masjidda ertalab Hayit namozi oʻqish, roʻza Hayitida fitr-sadaqa berish (Hayit namozidan oldin), qurbon Hayitida esa qurbonlik qilish va shahrik. islom bilan bogʻliq marosimlar yuzaga kelgan. Hayitdagi bu marosimlarga koʻp joylarda xalqlarning mahalliy odatlari — arafa kuni osh ulashish, yangi kiyim kiyish, "hayitlik" berish, sayil qilish, yaqin odamlarini koʻrish va h.k. ham qoʻshilib ketgan.
Oʻzbekiston mustaqillikka erishgach, qurbon Hayiti ham, roʻza Hayiti ham umumxalq bayrami sifatida nishonlanadigan boʻldi.
Giriraj(a) Svami
Giriraj (a) Svami 1947-yil 13-sentabr, Chikago, AQSh hindu xare-krishna diniy arbobi, Krishna ongi xalqaro jamiyati (ISKCON) asoschisi Bhaktivedanta Svami Prabxupadaning yuqori kurs talabalaridan biri, guru (1987-yildan) va ISKCON Governing aʼzosi. Kengash (1982—2000).
Hayoti
Glenn Fillip Teton 1947-yil 13-sentabrda Chikagoning Glenko shahri chekkasida tugʻilgan. U advokat, sudya va huquq himoyachisi Alfred Teton (1914—1996) va uning rafiqasi Rozalind Teton (nee Soloway; 1918-2004) oilasida ikki farzandning birinchisi edi. Alfred Titon polshalik yahudiy boʻlib, ota-onasi bilan 1922-yilda Qoʻshma Shtatlarga hijrat qilgan. Glennning onasi ham yahudiy oilasidan edi va yahudiy tashkilotlariga faol yordam bergan. Glenning Geyl Teaton-Landis ismli singlisi bor.
Ruhiy izlanish. Gaudiya Vaishnavismga oʻtish
Glennning ruhiy izlanishlari 1960-yillarning oxirida Bostondagi Brandeys universitetida psixologiya fakultetida tahsil olayotgan paytda boshlangan. Unda oʻzini oʻzi anglash yoʻliga olib boradigan guru topish istagi paydo boʻldi. Shu maqsadda, Glenn hind yogi yoki suzishini uchratish uchun juda koʻp, baʼzan yuzlab kilometrlarni bosib oʻtdi. Ammo u uchratgan barcha maʼnaviyat ustozlari ichida baʼzi kamchiliklar va kamchiliklarni topdi.
1969-yil mart oyida Glenn Bengal Vaishnava gurusi va ISKCON asoschisi Bhaktivedanta Svami Prabxupada bilan uchrashdi. Psixologiya professori Jeyms Kli Prabxupadani universitet auditoriyasida maʼruza oʻqishga taklif qildi. Doʻstlari bilan tortishuvlar tufayli Glenn maʼruzaga kechikdi va Xare Krishnalar oʻzlarining voizlik dasturining oxirida sahnalashtirgan kirtanning eng oxiriga keldi. Tadbir oxirida Satsvarupa sahnadan tomoshabinlarga murojaat qildi va kimdirdan dasturda ishtirok etayotgan Xare Krishnalarni Boston ISKCON ibodatxonasiga olib borishni soʻradi. Glenn shu maqsadda oʻz mashinasini taqdim etdi, yoʻlda Xare Krishnas bilan falsafa va turli gurularni muhokama qildi. Ertasi kuni kechqurun u ibodatxonaga bordi va u yerda Prabxupadaning maʼruzasini birinchi marta eshitdi va bu unda chuqur taassurot qoldirdi.
1969-yilning yozida Glenn Brandeis universitetini yuqori baho bilan tugatdi va monastir turmush tarzini qabul qilib, ISKCONga qoʻshildi. Xuddi shu yili u Prabxupadadan ruhiy tashabbus oldi va sanskritcha Giriraja Dasa ismini oldi. Koʻp oʻtmay, Giriraja Boston ibodatxonasining rahbarlaridan biriga aylandi.
Hindistondagi missionerlik faoliyati (1970—1978)
1970-yilda Prabxupada taklifiga binoan Giriraja oʻzining ruhiy ustoziga u yerdagi missionerlik faoliyatida yordam berish uchun Hindistonga joʻnadi. 1970—1972-yillarda Giriraja koʻp sayohat qildi va Hindistonda Gaudiya Vaishnavismni targʻib qildi. 1972-yilda Prabxupada unga Bombaydagi yirik maʼbad va Vedik madaniyat markazi boʻlgan Xare Krishna erining qurilishiga rahbarlik qilishni topshirdi. Xuddi shu yili Giriraja yangi tashkil etilgan Bhaktivedanta Book Trust boshqaruv kengashi aʼzolaridan biriga aylandi.
Ulugʻ Vatan urushi (atama)
„Ulugʻ Vatan urushi“ (Вели́кая Оте́чественная война́) — Sovet Ittifoqiga fashistlar Germaniyasi va uning ittifoqchilari urush eʼlon qilishidan to agressorlar magʻlub boʻlgunigacha davom etgan Ikkinchi jahon urushi qismining nomlanishi.
„Ulugʻ Vatan urushi“ deb Sovet Ittifoqi oʻzini himoya etish uchun jahon urushiga majburan qoʻshilgan davr nazarda tutiladi. Ushbu davr 1941-yil 22-iyundan 1945-yil 9-mayga qadar davom etgan. Atama Rossiya va ayrim sobiq sovet respublikalarida xalq tomonidan keng qoʻllaniladi. Sovet davrida Oʻzbekistonda ham shu atama davlat darajasida qoʻllanilgan. Lekin mamlakat mustaqillikka erishganidan keyin bu atama mahalliy matbuotda 1941-1945 yillardagi urush nomi bilan zikr etila boshlangan.
Ikkinchi jahon urushi davomida roʻy bergan mahalliy harbiy toʻqnashuvlar koʻpchilik ishtirokchi davlatlarda alohida atamalar bilan nomlanadi. „Ulugʻ Vatan urushi“ ham MDH davlatlaridagi shunday atamadir.
Sajʼ
Sajʼ (arab. — qumri, bulbul, toʻtilarning sayrashi) — badiiy soʻz sanʼatlaridan biri: bir yoki bir necha gapdagi ayrim soʻzlarning vazn yoki raviyda (yoki har ikkalasida) mos kelishi. S. sanʼati dastlab xalq ogʻzaki ijodida paydo boʻlgan, keyinchalik yozma adabiyotga oʻtgan. S. oʻzbek xalq ertaklari, dostoy va maqolparsa koʻp uchraydi. Sajlangan matn ravon oʻqiladi, ohangdorlik va kuchli emotsionallik tugʻdiradi, kishi xotirasida mustahkam saqlanib qoladi. S. sanʼati ishlatilgan nasr — nasri musajjaʼ, nazm esa nazmi musajjaʼ deb yuritiladi. S. tuzilishi jihatidan 3 xil boʻladi: 1. Toʻliq S. (mutavoziy S.) — bir yoki bir necha gapdagi ayrim soʻzlar vaznda hamda raviyda mos boʻladi. Masalan, "Jallodlar soʻyib qoʻymasin, tezroq borib kulidan olinglar, zindonga solinglar" ("Ravshan"). 2. Qofiyali S. (mutarraf S.) — bir yoki bir necha gapdagi ayrim soʻzlar raviyda mos boʻlib, vaznda teng boʻlmaydi. Mas, "Zoti bemadoro, dimogʻi poʻlod va koʻngli xoro" ("Mahbub ulqulub"). 3. Vazndosh S. (mutavozin S.) — bir yoki bir necha gapdagi ayrim soʻzlar hamvazn boʻlib, raviyda mos boʻlmaydi. Masalan, "Avbosh va areol musulmonlaridin alargʻa ne maosh va ne hisol" ("Mahbub ulqulub").
S. shoxlarning saroy yozishmalari, tarixiy, ilmiy va badiiy nasrda ham qoʻllanilgan. Mumtoz adabiyotda Navoiy, Bobur, Gulxaniy kabi sanʼatkorlar Sdan unumli foydalanishgan. Navoiy oʻzbek nasrida S. sanʼatini eng yuqori choʻqqiga koʻtardi. Oʻzbek adabiyotida Hamza, Abdulla Qodiriy, Gʻafur Gʻulom, Oybek va boshqa ijodida ham S. namunalari bor.
Gegelchilik
Gegelchilik — Gegel taʼlimotini rivojlantirishga harakat qilgan falsafiy oqim. 19-asrning 30—40-yillarida Germaniyada vujudga kelgan. G. vakillari diniy masalalar yuzasidan munozaralarda Gegelni ortodoksal teizm ruhida talqin etuvchi konservativ keksa (oʻng qanot) gegelchilar (Geshel, Daub va b.) va Gegelning "olamiy ruh"i ga qarama-qarshi ravishda ayrim shaxslarning tarixda oʻz-oʻzini anglashi ahamiyatini qayd etuvchi yosh (sul qanot) gegelchilar (Ruge, Bruno, Bauer, Feyerbax, Shtraus va b.)dan iborat edi. Oʻng hamda soʻl gegelchilar oʻrtasida oraliq gegelchilar (K. Rozenkrans, I. E. Erdman va b.) ham boʻlgan. K. Marks va F. Engels Gegel dialektik uslubining "ratsional magʻzi"ni oʻzlarining tarixii materialistik tushunish nazariyalari negiziga quydilar. Fransiyada G.ka Kuzen asos soldi, Ten, Renan, Gamelen, Andler va b. tomonidan rivojlantirildi. Angliyada G.ni Stirling "Gegel siri" asari (1865) bilan boshlab berdi. Bozanket, MakTaggart, Xoldeyn (vikont Kloanskiy), Beyli va b. mazkur yoʻnalishga mansub bulganlar. G. Italiyada ham keng rivoj topdi (Joberti, Rosmini, Jentile, Kroche). Shuningdek Rossiya, slavyan mamlakatlari, Skandinaviya va Gollandiyada keng tarqaldi. Gegel taʼli-moti oʻzga millatlar ongiga uzoq davr mobaynida taʼsir koʻrsatdi. 20-asrning 20-yillaridan Gegel gʻoyalariga qiziqish borasida yangi davr boshlandi (qarang Neogegelchilik).
Istgohi Rohi Ohan (Jaloliddin Balxiy tumani)
Istgohi Rohi Ohan (Истгоҳи Роҳи Оҳан) — Tojikiston Respublikasining Jaloliddin Balxiy tumani Madaniyat QFYga qarashli daha. Dahadan mahalla markazigacha 3 km, tuman markazigacha 5 km.
Aholisi
Aholisi - 186 kishi.
Shavkat Abdurazzoqov
Shavkatjon Shokirjonovich Abdurazzoqov (1976-yil, Namangan, Oʻzbekiston SSR, — oʻzbek davlat arbobi. 2015—2017-yillarda Namangan tumani hokimi, 2017-yil iyulidan Namangan shahar hokimi boʻlgan. 2020-yil 5-martdan 25-sentyabrgacha Ekologiya va atrof-muhitni muhofaza qilish davlat qoʻmitasini boshqargan. 2020-yil 25-dekabrdan Namangan viloyat hokimi vazifasini bajaruvchi etib tasdiqlandi. 2021-yil 19-fevraldan Namangan viloyat hokimi etib tayinlandi.
Biografiya
Shavkat Abdurazzoqov 1976-yilda Namanganda tugʻilgan. 1998-yilda Namangan muhandislik-qurilish institutini, 2006-yilda esa Davlat va jamiyat qurilishi akademiyasini tamomlagan.
2015-yildan 2017-yilgacha Namangan tumani hokimi, 2017-yil iyuldan esa Namangan shahar hokimi va Vazirlar Mahkamasining qishloq va suv xoʻjaligi, qishloq xoʻjaligi mahsulotlarini qayta ishlash va isteʼmol tovarlari boʻyicha axborot-tahlil boʻlimi boshligʻi boʻlib ishlagan.
2020-yil mart oyida Ekologiya va atrof-muhitni muhofaza qilish davlat qoʻmitasini boshqargan.
2020-yil 25-sentabrdan Namangan viloyati hokimi vazifasini bajaruvchi etib tasdiqlandi. Hokimlikka tayinlangach, sobiq hokim Xayrullo Bozorov tomonidan boshlangan „Namangan city“ qurilish loyihasini bekor qildi "Hayot shundayki, men har bir viloyatga rahbar bo‘la oladigan odamni to‘rt-besh yil oldin tayyorlashga majburman. Endi yangi hokim masalasida gapirsak. Shavkat Abdurazoqov Namangan tumani, Namangan shahrida hokim bo‘lgan, Vazirlar Mahkamasida departament mudiri, vazir bo‘lib ishlagan. Namanganning sharoitini, xalqning dardini, Toshkentdagi kabinetlar eshigini qanday ochishni, masalani qanday hal qilishni biladi. Namanganga Toshkentdan birorta vazirni olib kelish mumkin edi, lekin Namanganni yaxshi biladigan odam qo‘yilishi to‘g‘riroq bo‘ladi. Men Shavkat Abdurazzoqovni Namangan viloyati hokimi vazifasiga tavsiya qilaman. Hozirgi holatda undan yaxshiroq nomzod yo‘q, deb o‘ylayman. U sizlar uchun yangi odam emas, o‘z ichingizdan chiqqan odam"
Internetdagi mashhurlik
Shavkat Abdurazzoqov OAVga bergan intervyularidagi fikrlari tufayli jamoatchilik nazariga tushib turadi. Jumladan, 2021-yil aprel oyida „Internetdagi negativ fikrlar bekorchilikdan kelib chiqishi“ni aytgan boʻlsa, hokimliklarning avtomashinalar xarid qilishi haqidagi tanqidlarga mashinalar chetdan keladigan mehmonlar uchun kerakligini aytib, tanqidlarga javob bergan edi. Shuningdek, Sh. Abdurazzoqov 2021-iyul oyida ijtimoiy tarmoqlarni bir oyga yopib, hammani kitob oʻqitish kerakligi haqidagi fikri tufayli ham ijtimoiy tarmoq foydalanuvchilari nazariga tushgan edi.
Yevgeniy Makeyev
Jamoalardagi faoliyati
U 2009-yilning 15-martida Sankt-Peterburgning „Zenit“ klubiga qarshi oʻyinda futbol boʻyicha Rossiya Premer-ligasida debyut qilgan.
Makeyev ikkala qanotda yarim himoyachi sifatida oʻynay oladi, lekin u asosan chap qanot himoyachisi sifatida maydonga tushiriladi.
2010-yil 15-sentabr kuni Chempionlar ligasi doirasida Fransiyaning  Marsel  klubiga qarshi oʻyin oʻtkazgan.
2014-yil 5-sentabr kuni „Spartak“ klubi stadionining ochilish oʻyinida, Murat Yakin boshchiligida „Spartak“ Serbiyaning „Srvena Zvezda“ jamoasi bilan durang oʻynagan (1:1). Oʻsha oʻyinda Makeyev asosiy tarkibda maydonga tushgan.
U 2018-yil 23-avgustda „Rostov“ bilan shartnomasidan jamoa bilan o‘zaro kelishuvga koʻra ozod qilingan.
2019-yil 15-fevralda u Volgogradning Rotor klubi bilan shartnoma imzolagan.
2019-yil 4-iyulda u Armanistonning "Ararat Yerevan " klubi bilan bir yillik shartnoma imzolagan.
2020-yil 23-sentabrda u „Rosich“ havaskorlar klubida debyut qilgan.
Xalqaro karyera
2011-yil mart oyida u birinchi marta futbol boʻyicha Rossiya terma jamoasiga chaqiruv olgan. U milliy terma jamoadagi debyutini 2011-yilning 29-martida Yuriy Jirkovning oʻrniga oʻyinning ikkinchi yarmida zahiradan maydonga tushganidan soʻng Qatarga qarshi oʻrtoqlik uchrashuvida oʻtkazgan. 2014-yilning 18-noyabrida Vengriyaga qarshi oʻrtoqlik oʻyinida yana terma jamoa safida maydonga tushgan.
Shaxsiy hayot
Uning otasi Vladimir Makeyev 1990-yillarda Rossiya birinchi ligasida "Jemchujina Sochi ", „Baltika Kaliningrad“ va „Chkalovets Novosibirsk“ klublarida oʻynagan.
Yurak yetishmovchiligi
Yurak yetishmovchiligi (insufficientia cordis) - dekompensatsiyalangan miokard disfunksiyasi natijasida kelib chiqadigan sindrom. Bu hujayralararo suyuqlik hajmining oshishi, organlar va to'qimalarning perfuziyasining pasayishi bilan namoyon bo'ladi. Ushbu sindromning patofiziologik asosi shundaki, yurak nasos funksiyasi buzilganligi sababli tananing metabolik ehtiyojlarini ta'minlay olmaydi yoki u buni qorinchalarda so'nggi diastolik bosimni oshirish orqali amalga oshiradi. Yurak yetishmovchiligi bo'lgan ba'zi bemorlarda nasos funksiyasi buzilganda, klinik ko'rinishlari yurak kameralarini to'ldirish yoki bo'shatishning buzilishi tufayli yuzaga keladi. Miokard disfunksiyasi (sistolik yoki diastolik) dastlab asimptomatikdir va shundan keyingina yurak yetishmovchiligi namoyon bo'lishni boshlaydi.
Chap qorincha turiga ko'ra yurak yetishmovchiligi (YY) - bu chap yurak shikastlanganda va ortiqcha yuklanganda yuzaga keladigan yurak yetishmovchiligi boʻlib, o'pka qon aylanishida rivojlangan venoz tiqilishi klinik belgilari bilan tavsiflanadi. Chap qorincha yetishmovchiligi, miya qon aylanishining pasayishi (bosh aylanishi, ko'zning qorayishi, hushidan ketish) va koronar qon aylanishining (stenokardiya) pasayishi bilan namoyon bo'ladi, bu aorta malformatsiyasi, yurak tomirlari kasalligi, arterial gipertenziya, obstruktiv kardiyomiyopatiyaga xosdir.
O'ng qorincha turiga koʻra esa YY - o'ng qorinchadan o'pka arteriyasiga qonning yetarli darajada chiqarilmasligi va tizimli qon aylanishida qonning turg'unligi bilan tavsiflangan turi.
Yurak yetishmovchiligi qanchalik tez rivojlanishiga qarab, u o'tkir va surunkali turiga bo'linadi. O'tkir yurak yetishmovchiligi travma, toksinlar, yurak kasalliklari bilan bog'liq bo'lishi mumkin va davolanmasa, tezda o'limga olib kelishi mumkin.
Surunkali yurak yetishmovchiligi uzoq vaqt davomida rivojlanadi va xarakterli belgilar majmuasi bilan namoyon bo'ladi (nafas qisilishi, charchoq va jismoniy faoliyatning pasayishi, shish va boshqalar).), dam olish yoki jismoniy mashqlar paytida organlar va to'qimalarning yetarli darajada perfuziyasi bilan bog'liq bo'lgan va ko'pincha tanadagi suyuqlikni ushlab turish bilan bog'liq.
Hozirgi kunda dunyoda yurak yetishmovchiligi sindromi bilan kasallangan 25 milliondan ortiq odam bor. Qo'shma Shtatlarda yurak yetishmovchiligidan o'lim 2016-yilda barcha yurak-qon tomir o'limlarining 9,3 foizini tashkil etdi. Rossiyada yurak yetishmovchiligining tarqalishi 1998-yildagi 4,9 foizdan 2014-yilda 10,2 foizgacha oshdi.
Oʻqir kechishi boʻyicha tasniflash:
Jismoniy tekshiruv natijalariga ko'ra Killip shkalasi bo'yicha sinflar belgilanadi:
V. X. Vasilenko, N. D. Strazhesko, G. F. Langa bo'yicha tasniflash
Ushbu tasnifga ko'ra, surunkali yurak yetishmovchiligining rivojlanishida uch bosqich ajratiladi:
Patogenez
Surunkali yurak yetishmovchiligida (SYY) -yurakning nasos funksiyasining pasayishi bir tomondan simpatoadrenal (SNS) va renin-angiotensin-aldosteron (RAAS), ikkinchi tomondan vazopressin (antidiuretik gormon ADH sifatida tanilgan) va atriyal peptidlarning ikkilamchi faollashishiga olib keladi. Jarayon periferik va buyrak vazokonstriksiyasiga vositachilik qiladi, bu esa glomerulyar filtratsiya tezligining pasayishiga olib keladi, bu allaqachon pasaygan arterial to'ldirish bosimi bilan birgalikda RAASning ikkilamchi faollashishiga olib keladi. RAASning faollashishi aldosteron sekretsiyasini oshiradi va shu bilan proksimal nefron kanalchalari tomonidan natriy va suvning reabsorbtsiyasini kuchayishi tufayli to'qimalarda to'g'ri perfuzion bosimni ta'minlaydi.
Posterior gipofizdan vazopressinning chiqarilishini rag'batlantirish, to'ldirish bosimining pasayishiga javob beradigan baroreseptorlarning faollashishiga javoban sodir bo'ladi. ADH darajasining oshishi miokard fibroziga, gipertrofiyaga va vazokonstriksiyaga, shuningdek, yurakning atriyal to'qimalarning cho'zilishi va past plazma osmolyarligi ko'rinishidagi aylanma qon hajmi bilan allaqachon mavjud bo'lgan ortiqcha yuklanishiga qaramay, nefronlarning yig'uvchi kanallarida suvning reabsorbtsiyasining kuchayishiga olib keladi.
Buyrak funksiyasining vaqtinchalik pasayishi va buyrakning to'g'ridan-to'g'ri shikastlanishi muqarrar ravishda kaliy darajasining oshishiga yordam beradi, bu esa loop va / yoki tiazid diuretiklari bilan bir vaqtda tekislanadi. Ammo shuni ta'kidlash kerakki, Furosemid bilan solishtirganda RAAS ning kamroq faollashishiga hissa qo'shadigan va kaliyning tanadan kamroq chiqarilishiga vositachilik qiladigan Torasemidni tanlash afzalroqdir.
O'tkir yurak yetishmovchiligi
Miokardial qisqaruvchanlikni buzilishi va sistolik va daqiqali qon hajmining pasayishi oqibati bo'lgan o'tkir yurak yetishmovchiligi (OʻYY) o'ta og'ir klinik sindromlar bilan namoyon bo'ladi: kardiogen shok, o'pka shishi va o'tkir buyrak yetishmovchiligi.
O'tkir yurak yetishmovchiligi ko'pincha chap qorinchada bo'lib, yurak astmasi, kardiogen o'pka shishi yoki kardiogen shok shaklida namoyon bo'lishi mumkin.
Yurak yetishmovchiligining oqibatlari
Yurakning chap qorinchasining ustun yetishmovchiligi oʻpka qon aylanishida qonning turgʻunligi bilan sodir boʻladi. Koʻp miqdorda karbonat angidrid qonda toʻplanadi (bu nafaqat nafas qisilishi, siyanoz, balki hemoptizi va boshqalar bilan birga keladi). d.), oʻng qorinchada esa- tizimli qon aylanishida turgʻunlik bilan sodir boʻladi (nafas qisilishi, shish, kengaygan jigar). Yurak yetishmovchiligi natijasida organlar va toʻqimalarning gipoksiyasi, atsidoz va boshqa metabolik kasalliklar paydo boʻladi.
Davolash
=== Asosiy dori-darmonsiz davolash === Yurak yetishmovchiligining asosiy dori-darmonsiz terapiyasi yurakdagi ish yukini kamaytirishga va miokardning keyingi shikastlanishining oldini olishga qaratilgan bir qator umumiy chora-tadbirlardan iboratdir:
O'tkir yurak yetishmovchiligini davolash
O'tkir yurak yetishmovchiligi qon aylanishini (gemodinamikani) barqarorlashtirish uchun favqulodda choralarni talab qiladi. Qon aylanishining buzilishiga sabab bo'lgan sababga qarab, qon bosimini oshirish (barqarorlashtirish), yurak ritmini normallashtirish va og'riqni yo'qotish (yurak xurujlari bo'lsa) choralari ko'riladi. Keyingi strategiya yetishmovchilikni keltirib chiqaradigan kasallikni davolashni o'z ichiga oladi.
Eron Oliy Rahbari
Eron Islom Respublikasi Oliy Rahbari — Erondagi yuqori davlat mansabi. «Viloyati faqih» doktrinasi asosida asos solingan. Oliy Rahbar davlatning eng asosiy lideri boʻlib hatto davlat Prezidentidan yuqori hisoblanadi. Hozirgi paytda Eron Oliy Rahbari lavozimiga Ali Xomanaiy ega hisoblanadi.
Mansab
Eron Konstitutsiyasining 5-moddasiga koʻra, «Valiye-Asr (shia mazhabidagi musulmonlar tomonidan kutiladigan messiya) kelishi paytida, Eron Islom Respublikasida umma va jamiyat ustidan boshqaruv, adolatli, xudotars, zamon talablaridan xabardor, jasur, dono, faqix (diniy rahbar) sifatiga loyiq inson Eron konstitutsiyasining 107-moddasiga koʻra saylanadi».
Oliy Rahbar islom qonunlari boʻyicha har xil fatvolar berish huquqiga ega boʻladi. Faqat Oliy Rahbardan soʻnggina Prezident davlatning ikkinchi lideri hisoblanadi. Oliy Rahbar har sakkiz yilda ekspertlar kengshiga aʼzo ulamolar tomonidan saylanadi.
Gianluca Gaudino
Bayern
Gaudino, „Bayern“ akademiyasining yosh mahsuli. 2014—2015-yilgi mavsumda asosiy jamoaga oʻtdi. 2014-yilning 13-avgustida Germaniya Superkubogida asosiy tarkibdagi debyutini oʻtkazdi va toʻliq 90 daqiqa oʻynadi. „Bayern “ Dortmundning „Borussia“siga 2 – 0 hisobida magʻlub boʻldi. 2014—2015-yilgi Bundesliga mavsumining birinchi davrasida VfL Wolfsburgga qarshi oʻyinda debyut qildi. Uchrashuvda „Bayern“ 2:1 hisobida gʻalaba qozondi va Gaudino klub tarixidagi toʻrtinchi eng yosh debyutantga aylandi. Gaudino Chempionlar Ligasidagi debyutini 2014-yilning 10-dekabrida Moskvaning CSKA jamoasiga qarshi oʻyinda oʻtkazdi. Jamoa uyida 3:0 hisobida gʻalaba qozondi. 2015—2016-yilgi mavsumda oʻrinbosarlar jamoasida oʻynadi va 19 ta oʻyinda maydonga tushdi.
St. Gallen (ijaraga)
Gaudino 2016-yilning 9-yanvarida 2016—2017-yilgi mavsum oxirigacha „St. Gallen“ klubiga ijaraga berildi.
Chievo
2017-yil iyun oyida Gaudino A Seriyaning „Chievo Verona“ jamoasiga qoʻshildi. 2018-yilning avgustida Gaudino va klub shartnomani oʻzaro bekor qilishga kelishib oldilar.
Lausanna-Sport
Gaudino 2022-yil 29-iyun kuni Shveysariya Challenge Ligasi „Lausanne-Sport“ klubiga qoʻshildi.
Shaxsiy hayoti
Gaudino Gessenning Hanau shahrida tugʻilgan. Otasi Germaniya terma jamoasining sobiq yarim himoyachisi Mauritsio Gaudino. Italiyalik bobosi va buvisi tufayli u Germaniya hamda Italiya terma jamoasida oʻynash huquqiga ega.
Yutuqlari
Young Boys
Manbalar
<references group="" responsive="1">
Futbol boʻyicha 1994-yilgi Oʻzbekiston Ikkinchi ligasi
Ikkinchi liga klublari oʻrtasida futbol boʻyicha 1994-yilgi 3-Oʻzbekiston chempionati. Musobaqa 1994-yil noyabr oyida 3 ta guruhda (14 ta klub ishtirokida) oʻtkazildi.
A guruhi
Oʻyinlar Buxoro da boʻlib oʻtdi.
B guruhi
Uchrashuvlar Namangan da boʻlib oʻtdi.
C guruhi
Uchrashuvlar Chirchiq shahrida boʻlib oʻtdi.
Gvineya-Bisau
Gvineya-Bisau Respublikasi (portugalcha: Republica da Guine-Bissau) — Gʻarbiy Afrikadagi davlat. Atlantika okeani sohilida. Gvineya-Bisau tarkibiga materik qismidan tashqari Bʼlama va Bijagosh orollari kiradi. Maydoni 36,1 ming km2. Aholisi 1,1 mln. kishi (1990-yillar oxiri). Poytaxti – Bisau shahri Maʼmuriy jihatdan Bisau muxtor sektori, 8 okrug va 37 tumanga boʻlinadi.
Davlat tuzumi
Gvineya-Bisau – respublika. Amaldagi konstitutsiyasi 1991-yil mayda qabul qilingan. Davlat boshligʻi – prezident. U umumiy yashirin ovoz berish yoʻli bilan 5 yil muddatga saylanadi. Qonun chiqaruvchi organi 102 deputatdan iborat bir palatali parlament – Millat xalq majlisi. Ijroiya hokimiyatni prezident amalga oshiradi, u hukumat aʼzolari va bosh vazirni tayinlaydi.
Tabiati
Materikdagi qismi tekis, ayrim joylari botqoqpi pasttekislik. Sohilida qoʻltiqlar va daryo estuariylari koʻp. Boksit, fosforit, oltin, temir rudasi, sirkoniy, neft konlari bor. Iqlimi ekvatorial mussonli, yozi seryomgʻir, qishi quruq. Yanvarning oʻrtacha temperaturasi 24°, iyulniki 26°. Yillik yogʻin sohilda 2000 mm dan ortiq, mamlakat ichkarisida 1200 – 1500 mm. Daryolari (Jeba, Korubal, Kasheu) qisqa, ammo sersuv. Oʻsimliklari savanna va doimiy yashil nam tropik oʻrmonlardan iborat. Oʻrmonlarda maymun, buyvol, kiyik, leopard, begemot, timsoh, toʻngʻiz va har xil qushlar yashaydi.
Aholisi
Aholisi balante, mandyak, mandinka, fulbe, manjak va boshqa elatlardan iborat. Rasmiy tili – portugal tili. Shahar aholisi 19,9%. Aholining yarmidan kupi mahalliy, anʼanaviy dinlarga, 35% i islom diniga eʼtiqod qiladi, bir qismi xristianlar. Yirik shaharlari: Bisau, Bolama, Gabu, Kasheu.
Tarixi
Gvineya-Bisau xalqining qadimgi va oʻrta asrlardagi tarixi oʻrganilmagan. 15-asr dan boshlab Portugaliya mustamlakachilari hozirgi Gvineya-Bisau hududini qul bozoriga aylantirdilar. 16 – 18-asrlarda portugaliyalik qul savdogarlari bu yerda bir necha tayanch bazalar (Farin, Kasheu, Bisau va boshqalar) kurib, yuz minglab qullarni Amerika va Vest-Indiyaga olib ketdilar. 19-asrda Afrikani boʻlib olish boshlangan vaqtda Portugaliya Gvineya-Bisau ustidan nazoratni yanada kuchaytirdi. 1879-yil alohida mustamlaka deb eʼlon qilindi.
Gvineya-Bisau aholisi mustamlakachilarga qarshi keskin kurashib, tayanch bazalariga teztez hujum qilib turdi. 1908-yil mustamlakachilarga qarshi koʻtarilgan xalq qoʻzgʻoloni 1915-yil gacha davom etdi. Ikkinchi jahon urushidan keyin milliy ozodlik harakati keng tuye oldi. 1951-yilda Gvineya-Bisau Portugaliyaning "dengiz orti viloyati" maqomini olgan bulsada, mustamlaka holati oʻzgarmadi.
1956-yilda "Gvineya va Yashil Burun orollari mustaqillik Afrika partiyasi" mustaqillik kurashiga rahbarlik qildi. 1962-yilda qurolli kurash boshlanib, 1970-yil boshlarida mamlakatning oʻchdan ikki qismi mustamlakachilardan ozod qilindi va hukumatning mahalliy organlari tuzildi. 1972-yil mahalliy muxtoriyat huquqini oldi. Shu yili Millat xalq majlisiga deputatlar saylandi. 1973-yil 24-sentabr da Millat xalq majlisining birinchi sessiyasi mustaqil Gvineya-Bisau Respublikasi tuzilganligini eʼlon qildi. Portugaliyadagi fashistlar rejimi agʻdarilgach (1974), Portugaliyaning yangi hukumati 1974-yil 10-sentabrda Gvineya-Bisau mustaqilligini tan oldi. Gvineya-Bisau 1974-yildan BMT aʼzosi. Milliy bayrami – 24-sentabr – Mustaqillik kuni (1973).
Siyosiy partiyalari, kasaba uyushmalari
Gvineya va Kabo-Verde mustaqilligi afrikaliklar partiyasi, 1956-yilda tuzilgan; Birlashgan sotsial-demokratik partiya, 1991-yilda tuzilgan; Gvineya-Bisau qarshilik koʻrsatish partiyasi – Ba-Fata harakati, 1986-yilda tuzilgan; Ijtimoiy yangilanish partiyasi, 1992-yilda tuzilgan. Gvineya-Bisau mehnatkashlari milliy birligi kasaba uyushmasi, 1961-yilda asos solingan, Jahon kasaba uyushmalari federatsiyasi va Afrika kasaba uyushmalari birligi tashkilotiga kiradi.
Iqtisodiyoti
Gvineya-Bisau – iqtisodiy jihatdan zaif rivojlangan agrar mamlakat. Mustamlakachilarning koʻp asrlik hukmronligi natijasida mamlakat iqtisodiyoti qoloq, monokultura yoʻnalishida boʻlib, yarim kustar sanoatga ega. Hukumat bir yoqlama rivojlanishga barham berish choralarini koʻrmoqda. Yalpi ichki mahsulotda qishloq xoʻjaligining ulushi 40%, sanoatning ulushi 10 %. Mehnatga yaroqli aholining 80% qishloq xoʻjaligi da band. Asosiy qishloq xoʻjaligi tovar mahsulotlari: yer yongʻoq, palma magʻizi, yogʻi va boshqa Paxta, kanakunjut, kauchukli oʻsimliklar, sholi ham yetishtiriladi. Chorvachilikda qoramol, choʻchqa, echki, qoʻy boqiladi. Baliqovlanadi.
Sanoati qishloq xoʻjaligi mahsulotlarini dastlabki qayta ishlaydigai korxonalardan iborat. Yer yongʻoq tozalovchi va sholi oqpovchi zavodlar, yer yongʻoq va palma yogʻi ishlab chiqaradigan fabrika, yogʻoch tilish, gʻisht zavodlari, sovungarlik va sellyuloza zavodlari, kema taʼmirlash ustaxonalari bor. Qimmatbaho yogʻoch tayyorlanadi. Gvineya-Bisau yoʻq. Avtomobil yoʻllarining uz. 4,6 ming km. Ichki suv yullarining uz. – 1,8 ming km. Bisau shahrida xalqaro aeroport bor. Dengiz portlari: Bisau, Bolama, Kasheu. Chetga yer yongʻoq. palma yogʻi va magʻizi, kauchuk, yogʻoch va yogʻoch materiallari chiqariladi. Chetdan sement, gazlama, neft mahsulotlari, oziq-ovqat, tamaki keltiriladi. Tashqi savdodagi asosiy mijozlari: Portugaliya, Ispaniya, Fransiya, Shvesiya, AQSH, Senegal. Pul birligi – Afrika franki.
Maorifi
Mustamlakachilik davrida koʻpchilik afrikaliklar uchun faqat 2 yillik boshlangʻich maktablar bor edi. 4 yillik boshlangʻich va 7 yillik oʻrta maktablarda yevropaliklar va duragaylar oʻqigan. Mustaqillikka erishilgandan soʻng 7 yoshdan 13 yoshgacha boʻlgan bolalarning majburiy bepul umumiy taʼlimi toʻgʻrisidagi qonun joriy etildi. Boshlangʻich maktabdagi oʻqish muddati – 4 yil, oʻrta oʻquv yurtlarida –7 yil Bundan tashkari 6 yillik boshlangʻich va 3 yillik toʻliqsiz oʻrta maktab negizida toʻliq oʻrta maʼlumot beradigan 2 yillik litseylar mavjud. Mamlakatda oliy oʻquv yurti yoʻq. Yoshlar oliy maʼlumotni chet ellarda oladi. Oʻqituvchilar tayyorlovchi kurslar mavjud.
Matbuoti, radioeshittirish
Gvineya-Bisauda nashr etiladigan yirik gaz.lar: "Libertasau" ("Ozodlik", portugal tilidagi haftanoma, 1960-yildan), "No pincha" ("Olgʻa", asosan portugal tilida, ayrim maqolalari kreol tilida chiqadigan haftanoma, 1975-yildan). Gvineya-Bisau axborot agentligi hukumat axborot mahkamasi boʻlib, 1975-yilda tuzilgan. Gvineya-Bisau Respublikasi milliy radioeshittirish xizmati 1975-yilda tashkil etilgan.
Meʼmorligi va tasviriy sanʼati
Aholining turar joylari juda xilmaxil. Sohil boʻyidagi pasttekisliklarda yashovchi balante qabilasi toʻgʻri burchakli pastqam uylarda istiqomat qiladi. Bu uylarning devorlari 4 ustunga mahkamlangan qamishdan toʻqilib, loy bilan suvalgan. Tomi poxol bilan yopilib nishabi ikki tomonga yoki 4 tomonga qaratilgan. Har bir uy bir necha xona va qaznoqdan iborat boʻlgan. Bir necha uy baland qalin devor bilan oʻralib, qoʻrgʻon tusini olgan va uning oʻrtasida qabila boshligʻining uyi joylashtirilgan. Mamlakat ichki tumanlari (fulbe, mandinka qabilalari qarorgoxdari) aniq va ravon rejalangan. Toʻsiqsiz uylar toʻgʻri va keng koʻchalar boʻylab joylashtirilgan. Markazdagi maydon turli bayram va yigʻinlarni oʻtkazishga moʻljallangan. Uylarning devorlari loydan yoki xom gʻishtdan tiklangan va somonli konussimon tom bilan yopilgan. Darvozalar, toʻsinlar, ustunlarga ohu, sigir, ilon va qushlarning qiyofasi oʻyib tasvirlangan. Bayot va papel qabilalarining kattakatta oilalari koʻp xonali (4–10 xonagacha) uylarda yashaydi. Bu uylar toʻgʻri burchakli, doirasimon yoki choʻziq shaklda boʻlib, poxol tomining nishabi 2 tomonga qaragan yoki konussimon qilib ishlangan.
Badiiy hunarmandchilik ayniqsa orollarda rivojlangan. Qizil va qora yogʻochdan hamda fil suyagidan ajdodlarning haykalchalari, diniy buyumlar, mayda roʻzgʻor asbob-anjomlari (mas, oʻsimliklar tasvirlangan qoshiklar), turli jonivorlar qiyofasidagi niqoblar yasaladi. Qabila boshliklarining oʻrindiq va taxtlari, qoʻndoq, jovon, togʻoralarga turli naqshlar tushirilib, hayvonlar, qushlar, ilonlar va baliqlar tasvirlanadi. Yogʻoch va sigir shoxidan qurol (oʻq-yoy, oʻqdon, nayza, qalqon) yasash avj olgan. Xorijiy sayyohlarga moʻljallab koʻpgina buyumlar yasaladi. Qitʼadagi elatlar orasida fulbelar haykalcha, poyabzal, bezak buyumlari, musiqa asboblari yasashga mohir. Mandyaklar va papellar orasida toʻquvchilik hamda badiiy kashtachilik rivojlangan.
Musiqasi
Gvineya-Bisau musiqa madaniyati mamlakatda yashovchi koʻpgina elatlarning musiqiy anʼanalarini oʻz ichiga oladi. Balante, fulbe, mandinka va boshqa xalqlarning musiqasi Gʻarbiy Afrika mamlakatlari (Gvineya, Senegal, Gambiya, Mali) musiqiy sanʼatiga juda oʻxshashdir. Ayniqsa griotlar kora, balafon, kusundi kabi musiqa asboblarida kuylarni mohirona ijro etishadi. Qad. anʼanaga ega boʻlgan baraban dastalari yuksak ijrochilik mahoratiga erishganlar. Mustaqillik yillarida milliy musiqa anʼanalarini saqlash va rivojlantirish madaniy siyosatning muhim yoʻnalishlaridan biri boʻlib qoldi. Bisau shahrida madaniy markaz – Madaniyat uyi ishlaydi.
Jack Diamond (meʼmor)
Abel Joseph "Jack" Diamond, OC OOnt (1932-yil 8-noyabrda tug'ilgan) - Janubiy Afrikaning Pier Retief shahridan kelgan kanadalik me'mor. Diamond Kanadaga 1964-yilda Toronto universiteti uchun kelgan. 1974-yilda u o'zining AJ Diamond Architects me'morchilik amaliyotini yo'lga qo'ydi. Ushbu amaliyot Diamond Schmitt Architectsga aylandi.
Yoshligi va ta'limi
Jack Diamond 1932-yil 8-noyabrda Janubiy Afrikaning Piet Retief shahrida tugʻilgan va yahudiy oilasiga mansub. Diamondning katta bobosi Londonda, Angliyada ravvin bo'lgan. 1917-yilda Diamondning bobosi Litvada pogromda vafot etdi. Diamondning otasi Jacob Diamond Ikkinchi jahon urushidan oldin Janubiy Afrikaga ko'chib kelgan.
Diamond akvarel rasmlari va eskizlarini yaxshi ko'radi. Uning uyi butun faoliyatidan shaharlar va peyzaj rasmlari bilan bezatilgan. Uning eskizlari Duglas &amp; McIntyre tomonidan "Sketches: From Here and There " nomli kitobida nashr etilgan. Kitob o'zining eskiz kitobiga o'xshash ko'plab eskizlardan iborat.
1956-yilda Jack Diamond Keyptaun universitetida arxitektura bakalavri darajasini oldi. Keyinchalik u Oksforddagi Universitet kollejida falsafa, siyosat va iqtisod bo'yicha o'qigan va 1958-yilda uni tamomlagan. Olmos 1962-yilda Pensilvaniya universitetida arxitektura magistri darajasini oldi. Aynan Oksford universitetida Diamond rafiqasi Gillian bilan uchrashgan. Filadelfiyada Diamond taniqli arxitektor Lui Kan bilan ishlagan. 1964-yilda Diamond Kanadaga hijrat qildi va Toronto universitetida arxitektura dasturining direktori bo'ldi.
Karyera va dizayn yondashuvi
Diamond me'morchilikdagi karyerasini 1968-yilda Toronto universitetiga qoʻshilganidan koʻp oʻtmay boshlagan 1970-yilgacha Toronto universitetida qoldi.
1970-yilda Diamond Torontodagi odamlarni eski keramika ishlab chiqaruvchi zavodning merosini saqlab qolish masalasini ko'rib chiqishga ko'ndiradi. O'sha paytda eski omborni saqlab qolish g'oyasi g'alati tushuncha edi. Diamond qarz olib, binoni rekonstruksiya qilgan va qavatlarning birida yashagan. Loyiha muvaffaqiyatli o'tdi va boshqa shaxslar qiziqish bildirishdi. Eski ombor ta'mirdan o'tkazilib, keyinchalik Ed Mirvishga sotilgan. Diamond Toronto merosini qayta tiklashda taniqli kashshof hisoblanadi.
1975-yilda Diamond o'zining AJ Diamond Architects amaliyotini yo'lga qo'ydi. 1978-yilda u Donald Shmitt va Kompaniya bilan hamkorlikni bosnladi va amaliyot Diamond and Schmitt Architectsga aylandi va 120 dan ortiq xodimlarni ish bilan ta'minladi. Diamond Schmitt Architects ilmiy, madaniy, savdo, sog'liqni saqlash, fuqarolik va turar-joy binolarini loyihalashtirgan. Ularning me'morchilikga yondashuvi inson faoliyati bilan bog'liq. Ular ijodiy dizayn strategiyalaridan foydalangan holda yaxshiroq yashash tarzini yaratadigan joylarni yaratish umidida dizaynga chiqiruv qiladilar.
To'rt Fasl Ijro san'ati markazi
To'rt fasl ijro san'ati markazi 2006-yilda ochilgan. Bu yerda Kanada opera kompaniyasi va Kanada milliy baleti joylashgan. Ijro san'ati markazi dizayni Torontodagi shahar shovqinini saqlaydi.
Buyuk Britaniya Xolokost xotirasiga bag'ishlangan musobaqa
Birlashgan Qirollik Xolokost Memorial 2017-yilda o'tkazilgan xalqaro dizayn tanlovi edi. Diamond Shmittning ishtiroki yakunda tanlanmagan bo'lsa-da, finalchilar orasida edi. Viktoriya minora bog'larida joylashgan, Memorialning kirish qismi o'rtada aylanib yuradigan tekislikdir. Cho'yan devorlari quyuqroq material bo'lib, Xolokostda sodir bo'lgan voqealarni eslatib turadi. Cho'kkan o'rta qismi osmonga ochilib, yodgorlikka yorug'lik olib keladi va qorong'i devorlarga qarama-qarshilik hosil qiladi. Memorialning o'rtasida "Vijdon sudi" joylashgan. Qurbonlarning ismlari sokin yodgorlik ichida eshitiladigan yagona tovushlardir.
Gegemonlik
Gegemonlik (yun. hegemonia — rahbarlik, hukmronlik) — hukmron boʻlishga, boshqa mamlakatlar va xalqlar ustidan hukmronlik qilishga intilishga asoslangan siyosat. G. — davlatlar va xalqdar teng hukuqligining bevosita aksi, xalqaro munosabatlarda qaror topishi lozim boʻlgan idealning qaramaqarshisidir. Oʻzbekiston oʻz siyosatida G. ning har qanday koʻrinishlaridan voz kechish, barcha mamlakatlar va xalqlar bilan tengma-teng munosabatda boʻlish tarafdoridir.
Sazagʻonsoy
Sazagʻonsoy — Samarqand viloyatidagi soy. Zarafshon tizmasi shim. yon bagʻridan, Oʻrtabel dovoni (bal. 1780 m) yonidagi buloqdan boshlanadi. Uzunligi 27 km, havzasining maydoni 32,8 km². Yuqori qismida daryo va uning koʻp sonli irmoqlari quriydi. Boshlanishidan 9 km oʻtgach (Sazagʻon qishlogʻi yonida), suvi asosan, sugʻorishga sarflanadi. Faqatgina sersuv yillarda daryo suvi quyilish joyi Eski Anhor kanaliga yetib boradi. Krryomgʻir suvlaridan toʻyinadi. Oʻrtacha koʻp yillik suv sarfi Sazagʻon qishlogʻi yonida 0,381m³/sek., oʻrtachaoqim moduli 14,2 l/sek.km². Oʻrtacha yillik suv sarfi 0,830 m³/sek. dan (koʻp suvli yilda) 0,068 m³/sek. gacha (kam suvli yilda) oʻzgaradi. Yogʻin koʻp boʻlgan davrda (mart—may oylarida) daryodan sel keladi.
Soxtmoni Vaxsh (Vaxsh tumani)
Soxtmoni (Soxtmoni)  — Tojikiston Respublikasining Vaxsh tumani, Kirov shahariga qarashli daha. Dahadan shahar markazigacha 18 km, tuman markaziga 2 km.
Aholisi
1968 Aholisi —1968kishi.
Viuela
thumb|right|250px Viuela (vihuela) - skripkalar oilasiga mansub torli cholg'u asbobi, Ispaniyada XV-XVI asrlarda keng tarqalgan. Dastlab viuela ham kamon bilan (vihuela de arco), XVI asrdan boshlab faqat yulib (vihuela de mano) bilan o'ynalgan. XVI asrdagi viuela shakli bo'yicha gitaraga o'xshaydi va sozlashda (oltita qo'sh tor, birinchi tor bitta bo'lishi mumkin) lyutaga yaqin. XVII asrda viuela barokko gitara bilan almashtirildi.
Tarixi
XV - XVI asrlarda viuela aristokratik muhitda juda mashhur edi. Omon qolgan viuel repertuari, garchi lyutka kabi keng bo'lmasa ham, yuqori badiiy fazilatlarga ega.
Ushbu asbob uchun saqlanib qolgan asarlar 1536-1576 -illarda Ispaniyada nashr etilgan. Mashhur viuela bastakorlari: Luis de Milan, Luis de Narvaes, Alonso Mudarra, Enrike de Valderrabano, [, Migel de Fuenllana va boshqalar,, raqslar, romanslar, qo'shiqlar va mashhur melodilarning variatsion aranjirovkalari. Masalan, Luis de Milanning (1536) "O'qituvchi" to'plami (va birinchi vihuela maktabi) 40 ta fantaziya, 4 tientos, 6 pavan, ispan va portugal tillarida 12 (vokal) villancicos, ispan tilida 4 romans va 6 italyancha sonetdan iborat.
Viuela yakkaxon va ansambl cholgʻusi sifatida ishlatilgan (masalan, Enrike de Valderrabanoning "Sirenlar oʻrmoni" toʻplamida viuela dueti uchun parchalar mavjud), shuningdek, qoʻshiq kuylash uchun ham qoʻllanilgan.
Xususiyatlari
Zamonaviy klassik gitaradan farqli o'laroq, viuela juda yengil va kichik asbobdir (ingichka ovozli platalar, bortga perpendikulyar bo'lgan bir nechta buloqlar, yog'och qoziqlar). Iplarning qalinligi va kuchlanish darajasi zamonaviylarga qaraganda ancha past bo'lib, asbobning masshtabiga va ishlatiladigan materialga qarab hisoblanadi. Torlar (xorlar) qoʻsh, uygʻun sozlangan. Klaviaturadagi pardozlar venali (oxirgi bir nechtasi bundan mustasno, ular yog'och yoki suyakdan yasalgan) va usta tomonidan emas, balki musiqachi tomonidan bog'langan. Qoziqlar yog'och bo'lib, ishqalanish kuchi tufayli ipni ushlab turadi. Bo'yin yuqori paluba bilan bir xilda joylashgan. Stenddagi iplar oddiy tugun bilan mahkamlanadi va uning ustida ushlab turiladi (egar yo'q).
Hozirgi vaqtda zamonaviy gitarada viuela uchun asarlarni ijro etish amaliyoti keng tarqalgan. Biroq, bu asboblar tovush xususiyatlariga ko'ra farqlanadi. Bundan tashqari, gitara torlarining yuqori kuchlanishi vihuel o'ynash texnikasidan foydalanishni qiyinlashtiradi va ko'p qismlarni ijro etishni qiyinlashtiradi.
Viuelada monofonik melodik chiziqlarni ijro etishning asosiy usuli - bosh va ko'rsatkich barmoqlari yordamida plektrum bilan o'ynashga taqlid qilishdir. Yangi tovushlar va akkordlar paydo bo'lganda, o'rta va nomsizlar bog'langan.
Viuela bugun
O'rta asr viuelalarining uchta namunasi saqlanib qolgan:
"Madrigal" erta musiqa ansambli, xususan, uning solisti Anna Toncheva viuel musiqasining haqiqiy ijrosini rivojlantirishga faol hissa qo'shmoqda.
Eng yaxshi zamonaviy viuela ishlab chiqaruvchilardan biri hozirda Londonda yashovchi rossiyalik Aleksandr Batovdir. Boshqa rus ustalari orasida Anton Xorin va Mixail Fedchenko (Sankt-Peterburg) bor.